[{"text_idx": "#000000", "text": "Cefnogi economi a chymuned werddach"}, {"text_idx": "#000001", "text": "HafanBeth yw ecodyfi?Pwy ydym niGweledigaeth ac amcanionAriannuHanesDyma\u2019n gwaithBlogAdroddiad Cyfarwyddwyr EcodyfiYmgynghoriaethEin prosiectauTrywydd IachDyfodol DyfiGweithredu HinsawddCydweithio ag eraillGweithgareddau gorffenedigGwybodaeth gymunedolGweithredu dros yr HinsawddCyllid a ChymorthArgyfyngauDiwylliantGwastraffTeithioCysylltwch a\u0302 niMore"}, {"text_idx": "#000002", "text": "Pwy ydym niGweledigaeth ac amcanionAriannuHanes"}, {"text_idx": "#000004", "text": "Gweithredu dros yr HinsawddCyllid a ChymorthArgyfyngauDiwylliantGwastraffTeithio"}, {"text_idx": "#000006", "text": "Dod a\u0302 chymunedau at ei gilydd ar hyd y Ddyfi; i gasglu anghenion, rhannu gwybodaeth, datblygu syniadau; i adeiladu dyfodol disglair."}, {"text_idx": "#000007", "text": "Byddwn yn darganfod beth mae cymuned yn ei olygu i ni a byddwn yn dathlu'r hyn y mae ein cymunedau yn ei wneud yn dda."}, {"text_idx": "#000008", "text": "Gyda'n gilydd rydym yn archwilio prosiectau datblygu'r gorffennol a'r presennol. Rydyn ni'n gofyn i chi beth rydych chi'n meddwl sydd ei angen arnoch chi, eich teulu, eich ffrindiau, eich cymuned. Byddwn yn casglu eich syniadau mewn Cynllun Cymunedol i gefnogi gweithredu cymunedol a cheisiadau am gyllid."}, {"text_idx": "#000009", "text": "Ymunwch a\u0302'r sgwrs, e-bostiwch syniadau atom neu i drefnu sgwrs"}, {"text_idx": "#000010", "text": "Mae Dyfodol Dyfi yn brosiect sy\u2019n gweithio i dynnu cymunedau at ei gilydd ar hyd Afon Dyfi; i gasglu anghenion, rhannu gwybodaeth, a datblygu syniadau er mwyn adeiladu dyfodol gwell."}, {"text_idx": "#000011", "text": "Ffocws cychwynnol y prosiect oedd cefnogi\u2019r gymuned wrth baratoi at Gronfa Ffyniant Cyffredinol y DU; fodd bynnag, cydnabuwyd y gallai prosiect ehangu ei gwmpas i gefnogi cymunedau wrth ymgeisio am arian eto yn y dyfodol."}, {"text_idx": "#000012", "text": "Ei nod oedd creu Cynllun Cymunedol a fyddai\u2019n cynnig banc \u2018tystiolaeth am anghenion\u2019 i\u2019w agor a\u2019i ddefnyddio gan bawb, ochr yn ochr a\u0302 dogfen fyddai o ddefnydd i unrhyw fudiad o\u2019r ardal sy\u2019n chwilio am arian yn y presennol a\u2019r dyfodol."}, {"text_idx": "#000013", "text": "Roedd y prosiect yn mapio\u2019r arolygon, yr astudiaethau dichonoldeb a\u2019r cynigion niferus a luniwyd yn y blynyddoedd diweddar er mwyn creu sail ar gyfer cyfres o weithgareddau ymgysylltu, gan gynnig tystiolaeth o\u2019r newydd o sgyrsiau\u2019r haf fel rhan o Dyfodol Dyfi."}, {"text_idx": "#000014", "text": "Dewisodd ddull creadigol o ymgysylltu gan ganolbwyntio ar sgwrsio, gwrando a phroses gweledigaethu creadigol gyda\u2019r gymuned, ochr yn ochr ag arolygon mwy traddodiadol, ar bapur ac ar-lein."}, {"text_idx": "#000015", "text": "Roedd yn cynnwys sgyrsiau gyda dros 600 o bobl gan gynnwys unigolion, busnesau bach ac unig fasnachwyr, mudiadau gwirfoddol, cynghorau cymuned a chyngor tref."}, {"text_idx": "#000016", "text": "Y gweithgaredd ymgysylltu mwyaf llwyddiannus oedd agor siop dros dro yng nghanol y dref am 8 diwrnod lle gwahoddwyd y gymuned i rannu, ymateb a chael sgyrsiau gyda hwyluswyr oedd wrthi\u2019n gweithio ar greu gweledigaeth greadigol ar gyfer dyfodol yr ardal. Ochr yn ochr a\u0302 hyn cafwyd proses barhaus o gyfarfodydd un-i-un, mynychu digwyddiadau lleol a chyhoeddi cynnwys ar y cyfryngau cymdeithasol, gan weithio ar draws nifer o blatfformau a rhwydweithiau."}, {"text_idx": "#000017", "text": "Er mai o fewn cyfnod byr o amser y bu hyn ar waith, cafwyd ymgysylltiad sylweddol a gwmpasai ddemograffeg amrywiol, a bu\u2019n llwyddiannus o ran cyd-greu cynllun. Mae\u2019n bwysig ystyried hwn fel man cychwyn y gellir ei ddefnyddio i barhau i ddatblygu ac adeiladu dyfodol disgleiriach i ddyffryn Dyfi."}, {"text_idx": "#000018", "text": "Rhannwch eich syniadau ar ein tudalen facebook-"}, {"text_idx": "#000034", "text": "Appendix 17 Tystiolaeth amrywiol o anghenion gan gynnwys delweddau gwreiddiol"}, {"text_idx": "#000036", "text": "What would make things better for you?"}, {"text_idx": "#000037", "text": "What would make things better for your family?"}, {"text_idx": "#000038", "text": "What would make things better for your friends?"}, {"text_idx": "#000039", "text": "What would make things better for your community?"}, {"text_idx": "#000041", "text": "Ein bwriad yw parhau i gydweithio ar o\u0302l i\u2019r prosiect ddod i ben, gan ddatblygu grw\u0302p y prosiect i ffurfio rhwydwaith sy\u2019n dwyn at ei gilydd gynrychiolwyr etholedig lleol ar draws yr ardal gynllunio, grwpiau cymunedol ac eraill. Bydd targedau ariannu ar gyfer cynigion yn y cynllun yn cynnwys y Gronfa Ffyniant Cyffredin arfaethedig, Cronfa Gymunedol y Loteri Genedlaethol a chyrff yn y sector cyhoeddus."}, {"text_idx": "#000042", "text": "Ecodyfi sy\u2019n gweithredu fel y \u2018corff cyfrifol\u2019 ar gyfer y rhwydwaith lleol esblygol o\u2019r enw \u2018Dyfodol Dyfi\u2019 yn ystod cyfnod y prosiect, sef canol mis Mai hyd at 31 Hydref 2022, fel y gall yr ardal wneud cais am grant gan Gronfa Adfywio Cymunedol y DU drwy Gyngor Sir Powys a Chymdeithas Mudiadau Gwirfoddol Powys."}]